
TISZTELT KÉPVISELŐ-TESTÜLET!

Zánka Község Önkormányzata, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) 115. § szerinti eljárást kezdeményezett a szolgálati lakások vízbekötésnek és szennyvízelvezetésnek kivitelezése című projektben, a kivitelező kiválasztása tárgyában.

Az ajánlatok bontására 2026. november 6-án 12:00 órakor került sor, majd azt követően a beérkezett ajánlatokat az ajánlattevők visszavonták. Tekintettel arra, hogy nincs olyan ajánlat, amelyet bírálni, illetve értékelni lehetne, ezért javasolt az eljárásban az eredménytelenség kimondása.

A Kbt. 27. § (5) bekezdése alapján az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

	
	HATÁROZATI JAVASLAT

Zánka Község Önkormányzatának Képviselő-testülete a „szolgálati lakások vízbekötésnek és szennyvízelvezetésnek kivitelezése” tárgyú építési beruházás megvalósítására vonatkozó közbeszerzési eljárásban az eljárás lezárásával kapcsolatban az alábbiakról dönt:

1.) Érvénytelenség

Ajánlattevő neve: Kuti és Fia Építőipari és Szolgáltató Kft. (vezető ajánlattevő)
Székhelye: 8200 Veszprém Lahner György utca 11.
Ajánlattévő ajánlata érvénytelen a Kbt. 73. § (1) bekezdés h) pont alapján, mivel azt az ajánlati kötöttség megsértésével az ajánlattevő az ajánlatát visszavonta.

Ajánlattevő neve: VIA VOMITO Mélyépítő és Szolgáltató Kft (vezető ajánlattevő)
Székhelye: 8200 Veszprém Kádártai út 27.
Ajánlattévő ajánlata érvénytelen a Kbt. 73. § (1) bekezdés h) pont alapján, mivel azt az ajánlati kötöttség megsértésével az ajánlattevő az ajánlatát visszavonta.

Ajánlattevő neve: VÉPGÉP Épületgépészeti Korlátolt Felelősségű Társaság (vezető ajánlattevő)
Székhelye: 8200 Veszprém Párna utca 2.
Ajánlattévő ajánlata érvénytelen a Kbt. 73. § (1) bekezdés h) pont alapján, mivel azt az ajánlati kötöttség megsértésével az ajánlattevő az ajánlatát visszavonta.

Ajánlattevő neve: Benis János Egyéni Vállalkozó (vezető ajánlattevő)
Székhelye: 8200 Veszprém Tiszafa utca 72
Ajánlattévő ajánlata érvénytelen a Kbt. 73. § (1) bekezdés h) pont alapján, mivel azt az ajánlati kötöttség megsértésével az ajánlattevő az ajánlatát visszavonta.

2.) Eredménytelenség

Az eljárás a Kbt. 75. § (1) bekezdés b) pontja alapján eredménytelen, mivel kizárólag érvénytelen ajánlatot nyújtottak be.

Felhatalmazza a polgármestert a szükséges intézkedések megtételére.

Határidő: azonnal
Felelős: polgármester



Zánka, 2026. november 9.


	
	dr. Oláh Kálmán
polgármester



